

**Мұқтаж азаматтардың жекелеген санаттары мен әлеуметтік көмек алуға қажетті құжаттардың тізбесін бекіту туралы**

***Күшін жойған***

Қарағанды облысы Ақтоғай аудандық мәслихатының 11 сессиясының 2013 жылғы 13 ақпандағы N 108 шешімі. Қарағанды облысының Әділет департаментінде 2013 жылғы 12 наурызда N 2220 болып тіркелді. Күші жойылды - Қарағанды облысы Ақтоғай аудандық мәслихатының 2014 жылғы 11 сәуірдегі N 197 шешімімен

      Ескерту. Күші жойылды - Қарағанды облысы Ақтоғай аудандық мәслихатының 11.04.2014 N 197 (алғаш ресми жарияланған күнiнен бастап қолданысқа енгiзiледi) шешімімен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңы, Қазақстан Республикасының 2008 жылғы 4 желтоқсандағы Бюджет кодексін, Қазақстан Республикасы Үкіметінің 2011 жылғы 7 сәуірдегі N 394 "Жергілікті атқарушы органдар көрсететін әлеуметтік қорғау саласындағы мемлекеттік қызметтердің стандарттарын бекіту туралы" қаулысына сәйкес Ақтоғай аудандық мәслихат **ШЕШІМ ЕТТІ:**  
      1. Мұқтаж азаматтардың жекелеген санаттары мен әлеуметтік көмек алуға қажетті құжаттардың тізбесі қосымшаға сәйкес айқындалсын.  
      2. Осы шешім алғаш ресми жарияланған күннен бастап қолданысқа енгізіледі.

*Сессия төрағасы, аудандық*  
*мәслихат хатшысы                           М. Оңғарқұлов*

      КЕЛІСІЛДІ

*Ақтоғай ауданының жұмыспен*  
*қамту және әлеуметтік*  
*бағдарламалар бөлімінің бастығы            Т. Жармағанбетов*  
      13 ақпан 2013 жыл

Ақтоғай аудандық мәслихатының  
2013 жылғы 13 ақпандағы  
N 108 шешіміне қосымша

**Мұқтаж азаматтардың жекелеген санаттары мен әлеуметтік көмек алуға қажетті құжаттардың тізбесі**

      1. Ұлы Отан соғысының мүгедектері мен қатысушыларына:  
      жеке куәлігінің көшірмесі;  
      Ұлы Отан соғысының мүгедегі, қатысушысының мәртебесін растайтын құжаттың көшірмесі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      2. Ұлы Отан соғысының мүгедектері мен қатысушыларына теңестірілген адамдарға:  
      жеке куәлігінің көшірмесі;  
      Ұлы Отан соғысының мүгедегі, қатысушысына теңестірілгендігінің мәртебесін растайтын құжаттың көшірмесі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      3. I, II және III топтағы мүгедектерге:  
      жеке куәлігінің көшірмесі;  
      мүгедектігін растайтын құжаттың көшірмесі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      4. Қазақстан Республикасының Үкіметі бекіткен аурулар тізімінде аталған кейбір созылмалы аурулардың ауыр түрлерімен ауыратын адамдарға:  
      жеке куәлігінің көшірмесі;  
      аурудың диагнозын растайтын медициналық мекемесінен құжат;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      5. Экологиялық зілзалалар, табиғи және техногенді сипаттағы төтенше жағдайлар салдарынан тұрғын үйінен айырылған адамдарға:  
      жеке куәлігінің көшірмесі;  
      экологиялық зілзалалар, табиғи және техногенді сипаттағы төтенше жағдайларды растайтын құзыретті органның қорытындысы;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      6. Мемлекеттік немесе қоғамдық міндеттерін, әскери қызметін орындау кезінде, адам өмірін құтқару кезінде, құқық тәртібін қорғау кезінде қаза тапқан (қайтыс болған) адамның отбасына:  
      жеке куәлігінің көшірмесі;  
      қайтыс болуы туралы куәлігінің көшірмесі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      7. Ауылдық елді мекендерге жұмыс істеуге келген жас мамандарға (денсаулық сақтау, білім беру, және ветеринария):  
      жеке куәлігінің көшірмесі;  
      оқу орнын аяқтағаны жөнінде дипломның көшірмесі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      8. Аз қамтамасыз етілген отбасыларына (егер отбасының жиынтық табысы белгіленген ең төменгі күн көріс деңгейінен аспаған жағдайда):  
      жеке куәлігінің көшірмесі;  
      өтініш берушінің (отбасының) материалдық-тұрмыстық жағдайын тексеру актісі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      9. 75 жастан асқан зейнетақының ең төменгі мөлшерін алатын адамдарға:  
      жеке куәлігінің көшірмесі;  
      тұратын жерін тіркеуді растайтын құжаттың көшірмесі;  
      жеке шотының нөмірі.  
      10. Мүгедек балаларға:  
      ата-анасының біреуінің жеке куәлігінің көшірмесі;  
      туу туралы куәлігінің көшірмесі;  
      мүгедектігі жөнінде анықтама;  
      тұратын жерін тіркеуді растайтын құжаттың көшірмесі;  
      жеке шотының нөмірі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК